Број: П- КД- 10/2020- 2

Датум: 29.04.2020. године

На основу члана 63. Закона о јавним набавкама (Сл. гласник РС бр. 124/12,14/15 и 68/15), а у вези поступка јавне набавке мале вредности бр. 10/2020- Набавка услуге организованог комби превоза за потребе Центра за заштиту одојчади, деце и омладине, поводом Ваших питања, достављамо одговоре:

Питање:

1. Uvidom u dokumentaciju smo uocili nedostatak potrazivanja svih dokaza  od stane narucioca,a koji se odnosi na clan. 75.stav 5 Zakona o javnim nabavkama koji glasi:

***5) da ima važeću dozvolu nadležnog organa za obavljanje delatnosti koja je predmet javne nabavke, ako je takva dozvola predviđena posebnim propisom.***

Obzirom da se u dokumentaciji javne nabavke u delu tehnicke specifikacije nalaze putnicka vozila (do 9 mesta) za koja je potrebno resenje o obavljanju LIMO SERVISA koju izdaje Gradski sekretarijat za javni saobracaj u skladu za clanom 137a zakona o prevozu putnika u drumskom saobracaju31/2019 i 9/2020,obavezno je u u clanu75,stav 5  zakona o javnim nabavkama  dostaviti istu prilikom ucesca u postupku javne nabavke

**Podescamo Vas da je ovo obavezni uslov Zakona o javnim nabavkama bez obzira na Vase misljenje da za odredjenu vrstu prevoza ne postoji adekvatna dozvola, i da za krsenje predmetnog Zakona je predvidjena kazna u iznosu od 200 000,00 - 1 500 000,00din ,a u skladu sa clanom 169,stav 2 tacka 8 pomenutog zakona.**

Podsecamo Vas da se podela vozila vrsi prema sledecem pravilniku:

PRAVILNIK O PODELI MOTORNIH I PRIKLJUČNIH VOZILA I TEHNIČKIM USLOVIMA ZA VOZILA U SAOBRAĆAJU NA PUTEVIMA

("Sl. glasnik RS", br. 40/2012, 102/2012, 19/2013, 41/2013, 102/2014, 41/2015, 78/2015, 111/2015, 14/2016, 108/2016, 7/2017 - ispr., 63/2017, 45/2018, 70/2018, 95/2018, 104/2018 i 93/2019)   definiše  podelu vozila  po sledećem kriterijumu:

Vrsta M1 - putničko vozilo jeste vozilo vrste M koje ima najviše devet sedišta uključujući i sedište za vozača
Vrsta M2 - laki autobus jeste vozilo vrste M sa više od devet sedišta uključujući i sedište za vozača čija najveća dozvoljena masa ne prelazi 5 t i koja mogu imati mesta za stajanje
Vrsta M3 - teški autobus jeste vozilo vrste M sa više od devet sedišta uključujući i sedište za vozača čija najveća dozvoljena masa prelazi 5 t i koja mogu imati mesta za stajanje

Iz ovoga proizilazi da vozila koja su navedena u tenderskoj dokumentaciji sa nazivom**"kombi"**nisu u skladu sa kategotrizacijom,vec su to vozila M1 kategorije putnickih vozila.

 Uvidom u dokumentaciju skrecemo Vam paznju da je se za Vase potrebe zakon predvideo vrstu prevozakoja se naziva**poseban linijski prevoz i**koji se obavlja vrstom vozila **M2 ili M3**iz gore navedenog pravilnika,a za koji licencu izdaje Ministarstvo gradjevinarstva,saobracaja i infrastrukture.

  ***3. Poseban linijski prevoz***

***Član 84\****

*Poseban linijski prevoz je prevoz radnika iz mesta stanovanja na posao i sa posla, kao i đaka i studenata iz mesta stanovanja do škole i iz škole, sa posebnim identifikacionim voznim ispravama (nedeljna, mesečna, godišnja i sl.), koji se obavlja na osnovu pismenog ugovora i spiska putnika i bez primanja drugih putnika.*

*Zaključivanje ugovora iz stava 1. ovog člana sa fizičkim licem, koje nije preduzetnik, nije dozvoljeno.*

*Ugovorom iz stava 1. ovog člana, koji mora biti numerisan, utvrđuje se naročito prevozni put sa utvrđenim polazištem i odredištem, mesta ukrcavanja i iskrcavanja putnika, plan obavljanja prevoza i cena prevoza.*

*U svakoj pojedinačnoj vožnji kojom se izvršava ugovor o posebnom linijskom prevozu, autobusom se mogu prevoziti samo radnici, đaci, odnosno studenti korisnika prevoza sa kojim je zaključen ugovor (određenog privrednog subjekta, određene organizacije, određene ustanove i dr.).*

*Ukrcavanje i iskrcavanje putnika u posebnom linijskom prevozu vrši se na mestima koja su utvrđena ugovorom iz stava 1. ovog člana.*

*Prevoznici koji obavljaju poseban linijski prevoz mogu ukrcavati i iskrcavati putnike na autobuskim stajalištima.*

*Spisak putnika iz stava 1. ovog člana na osnovu koga se obavlja poseban linijski prevoz mora biti popunjen čitko, tačno i zaključen i overen pečatom i potpisom ovlašćenog lica prevoznika.*

*Prevoznik je dužan da ugovor o prevozu i spisak putnika čuva dve godine od dana obavljenog prevoza.*

***Član 85\****

*U autobusu kojim se obavlja poseban linijski prevoz mora se nalaziti primerak ugovora na osnovu koga se obavlja prevoz, spisak putnika za svaku pojedinačnu vožnju kojom se izvršava ugovor o posebnom linijskom prevozu i na prednjem delu autobusa natpis: "Poseban linijski prevoz".*

*Spisak putnika iz stava 1. ovog člana mora biti popunjen čitko, zaključen i overen pečatom i potpisom ovlašćenog lica prevoznika, pre postavljanja autobusa za ukrcavanje putnika u polazištu.*

***Član 86\****

*Prevoznik koji je ugovorio poseban linijski prevoz dužan je da putnicima obezbedi identifikacione vozne isprave.*

*Zabranjeno je prevozniku koji obavlja poseban linijski prevoz da prevozi putnike bez identifikacionih voznih isprava.*

*Identifikaciona vozna isprava sadrži naročito ime, prezime i fotografiju putnika, kao podatke o ličnosti, naziv korisnika prevoza, prevozni put, rok važenja, potpis i pečat izdavaoca vozne isprave.*

Одговори:

1. Како је Наручилац навео у претходном појашњењу, Конкурсном документацијом предвиђено је да су за превоз деце потребна специјализована возила, из разлога што се ради о превозу деце са посебним потребама и деци са инвалидитетом, те Наручилац не потражује услугу превоза која се обавља путем ЛИМО СЕРВИСА. Такође, предметни вид превоза не представља по својој дефиницији ни посебан линијски превоз, јер не представља превоз радника, ђака и студената, већ како је то наведено у Конкурсној документацији, превоз деце на одређене локације, када за тим постоји потреба. Сходно наведеном, Наручилац не захтева копију Решења о обављању делатности превоза путника, као ни лиценцу.

 Комисија за јавне набавке